दिल्ली भाजपा के अध्यक्ष वीरेन्द्र सचदेवा के नेतृत्व एवं विधानसभा मे नेता प्रतिपक्ष रामवीर सिंह बिधूड़ी की उपस्थिती में हजारों भाजपा कार्यकर्ताओं ने आज आम आदमी पार्टी नेताओं के द्वारा अरविंद केजरीवाल की तुलना महात्मा गांधी से करके उनका अपमान करने एवं केजरीवाल सरकार के शराब घोटाले के विरोध में नई दिल्ली में राजघाट के सामने धरना दिया।
आज प्रातः प्रदेश अध्यक्ष वीरेन्द्र सचदेवा ने राजघाट पर जाकर मुख्य मंत्री अरविंद केजरीवाल एवं अन्य आम आदमी पार्टी को सद्बुद्धि के लिए प्रार्थना की और उनके द्वारा अरविंद केजरीवाल की तुलना महात्मा गांधी से करने के लिए माफी मांगी। इस अवसर पर प्रदेश महामंत्री श्री हर्ष मल्होत्रा, प्रवक्ता प्रवीण शंकर कपूर एवं भाजपा नेता विक्रम मित्तल एवं अजय भारद्वाज भी उनके साथ थे।
वीरेन्द्र सचदेवा ने कहा कि ईश्वर ने मुझे साधक बनाया है लेकिन ताकत भाजपा के कार्यकर्ता है जिनके संघर्ष के कारण आज केजरीवाल भी सी.बी.आई. की बुलाहट आ चुकी है। लेकिन हैरान की बात है कि केजरीवाल अपने हर झूठ को छुपाने के लिए सत्य के पुजारी महात्मा गांधी की समाधी पर आकर प्रार्थना करते हैं इससे अधिक शर्मनाक कुछ नहीं हो सकता।
उन्होंने कहा कि केजरीवाल की राजनीति फिल्मी दोस्त प्रकाश राज के विलेन नेता रोलों से प्रेरित है क्योंकि केजरीवाल द्वारा पुलिस पूछताछ के लिए बुलाए जाने पर दिल्ली में चक्का जाम का आवाहन उनके दोस्त प्रकाश राज द्वारा फिल्म पुलिसगिरी में किये गये चक्का जाम के आवाहन से प्रेरित है। लेकिन जब तक केजरीवाल जेल तक नहीं जाते तब तक भाजपा का संघर्ष जारी रहेगा और भाजपा कल चंदगी राम अखाड़े के पास जोरदार विरोध प्रदर्शन करेंगे।
सचदेवा ने कहा कि पंजाब में शराब नीति की तारीफ करने वाले केजरीवाल जवाब दें कि आखिर उन्होंने जांच शुरु होते ही नई आबकारी नीति वापस क्यों ली। जिस शराब से 6000 करोड़ रूपये का राजस्व का लाभ हो रहा हो उसमें 3000 करोड़ का नुकसान हुआ। उन्होंने सवाल किया कि शराब माफिया के 144 करोड़ रुपये क्यों माफ किए गए थे, के अरविन्द ने बार-बार अपने बयान में कहा है कि मुख्यमंत्री के निवास पर उनकी उपस्थिति में मुझे शराब नीति में परिवर्तन करने के निर्देश दिए गए, मुख्यमंत्री का इसपर भी कोई जवाब नहीं आया।मुख्यमंत्री जवाब दें कि शराब व्यापारी दिनेश अरोड़ा से उनकी पार्टी के क्या रिश्ते हैं। आखिर क्यों उन्होंने फेस टाइम पर विजय नायर का परिचय समीर महेन्द्रू से कराया था और क्यों विजय नायर को मंत्री कैलाश गहलोत के सरकारी बंगले में रहने की अनुमति दी गई। केजरीवाल के नश-नश में भ्रष्टाचार है।
नेता प्रतिपक्ष रामवीर सिंह बिधूड़ी ने कहा कि भाजपा कार्यकर्ताओ की मेहनत है जिसके कारण शराब नीति के सरगना अरविंद केजरीवाल भी जेल के अंदर जाने वाले हैं। उन्होंने कहा कि हमने विधानसभा में यह जानकारी दी कि दिल्ली में प्रति वर्ष 20,000 करोड़ रूपये की शराब बेची जाती है और केजरीवाल सरकार ने मास्टर प्लान और सुप्रीम कोर्ट का उलंघन करके शराब के ठेके खोले और कुछ भी सुनने को तैयार नहीं थे।